George Leo Thomas

George Leo Thomas (født 19. mai 1950 i Anaconda i Montana i USA) er en amerikansk katolsk geistlig og erkebiskop av Las Vegas.

Liv og virke

Bakgrunn 
George Thomas er det andre av fem barn til George og Mary (født Cronin) Thomas. Han vokste opp i Butte i Montana, og fullførrte skolegang ved Butte Central Catholic High School i 1968, og samme året flyttet familien til Bellevue nær Seattle i delstaten Washington. Thomas studerte ved Carroll College i Helena i Montana der han fikk bachelorgrad i litteratur i 1972. Han fortsatte ved St. Thomas Seminary i Bothell i Washington, og tok en Master of Divinity der i 1976.

Prest 
George Leo Thomas ble presteviet den 22. mai 1976 av erkebiskopen av Seattle, Raymond Gerhardt Hunthausen. Han var deretter kapellan i en menighet i Kirkland og ved katedralen i Seattle. Han var så sogneadministrator for Sacred Heart i Bellevue og Duvall. Thomas var også fengselsprest for King County Correctional Facility, Seattle City Jail, og ved Missionary Sisters of the Sacred Heart-sentereret, alle i Seattle. I ti år var han formann for styret for Catholic Community Services i erkebispedømmet.

Thomas tok høyere studier ved University of Washington i 1981 og fikk mastergrad i rådgivning og mentalhelsetjeneste i 1983. I 1986 fikk han doktorgrad i historie, med et arbeid om misjonshistorie i landets nordvestre stillehavsområde.

Thomas ble kansellist og generalvikar i erkebispedømmet i 1987. Han ble apostolisk administrator for erkebispedømmet etter erkebiskop Thomas Murphys død i 1997. Han forble kansellist og generalvikar til 2004.

Hjelpebiskop i Seattle
Den 19. november 1999 utnevnte pave Johannes Paul II ham til titulærbiskop av Vagrauta og til hjelpebiskop i Seattle. Erkebiskopen av Seattle, Alexander Joseph Brunett, bispeviet ham den 28. januar 2000; medkonsekrerende var biskopen av Spokane, William Stephen Skylstad, og biskopen av Yakima, Carlos Arthur Sevilla.

Biskop av Helena
Den 23. mars 2004 utnevnte Johannes Paul II ham til biskop av Helena i Montana. Han ble innført i embedet den 4. juni samme år.

Biskop av Las Vegas
Pave Frans utnevnte ham den 28. februar 2018 til biskop av Las Vegas. Han ble innført i embedet den 15. mai samme år. Han overtok etter biskop Joseph A. Pepe.

I januar 2022 bad biskop Thomas i en avis katolske politikere som støttet fri abort og ikke å motta kommunion.

Erkebiskop av Las Vegas
Den 30. mai 2023 opprettet pave Frans kirkeprovinsen Las Vegas og eleverte bispedømmet til metropolitanerkebispedømme. George Leo Thomas ble samtidig utnevnt til dets første erkebiskop. Kirkeprovinsen ble utskilt fra metropolitanprovinsen San Francisco, og fikk derfra suffraganbispedømmene Reno og Salt Lake City.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Giovanni Vincenzo Bonzano (1867–1927) *1912
 Erkebiskop Edward Joseph Hanna (1860-1944) *1912
 Erkebiskop John Joseph Cantwell (1874-1947) *1917
 Biskop Joseph Thomas McGucken (1902-1983) *1941
 Kardinal Timothy Finbar Manning (1909 -1989) *1946
 Kardinal William Joseph Levada (1936–2019) *1983
 Erkebiskop Alexander Joseph Brunett (1934–2020) *1994
 Erkebiskop George Leo Thomas (1950–) *2000

Referanser

Katolske biskoper fra USA
Linjen Rebiba
Personer fra Deer Lodge County i Montana
Personer fra Silver Bow County i Montana
Personer fra King County i Washington